Navijači iz Međimurja zapalili Giroudov dres: Ma neka gori...

'Za Arsenal navijam od dolaska Eduarda da Silve. Ma svi u obitelji navijamo za Arsenal, i supruga i maleni sin', priča nam Vjeran Zadravec koji je već bilo na nekoliko utakmica londonskog kluba

<p>Da nogomet u ljudima može pobuditi neslućene emocije potvrdio je slučaj iz Međimurja. Navijači Arsenala iz međimurskog Vratišinca u srijedu su zdušno navijali za 'topnike' u finalu Europske lige protiv Chelseaja, a uoči utakmice zapalili su dres <strong>Oliviera Girouda</strong> (32) i poslali nam video.</p><p>Bijes Međimuraca Francuz je na sebe navukao prelaskom iz redova topnika u redove Chelseaja u siječnju prošle godine. Vatreni Međimurci nisu mu to oprostili, a kako to obično biva, Giroud je u finalu zabio svojoj bivšoj momčadi. Ipak, francuski napadač nije slavio gol iz poštovanja prema 'topnicima'.</p><h2>Pogledajte video:</h2><p>- Za Arsenal navijam od dolaska <strong>Eduarda da Silve</strong>. Ma svi u obitelji navijamo za Arsenal, i supruga i maleni sin - priča nam <strong>Vjeran Zadravec</strong> koji je već bilo na nekoliko utakmica londonskog kluba.</p><h2>Pogledajte fotogaleriju:</h2><p>- Bio sam na utakmici Dinamo-Arsenal u Zagrebu u kvalifikacijama za Ligu prvaka. Također, išao sam na vruće gostovanje u Beograd kada je prošle sezone Arsenal igrao sa Crvenom zvezdom u grupnoj fazi Europske lige - kazao nam je Vjeran.</p><p>Ovaj je Međimurac poput svakog zagriženog navijača sanjao da će jednog dana nastupiti u dresu voljenog kluba.</p><p>- Jednom prilikom sreo sam tadašnjeg hrvatskog izbornika Antu Čačića koji mi je obećao da će me zvati među 'vatrene' kako bi se lakše prodao u Arsenal. Čak smo i ugovor potpisali, ali od Antinih obećanja ništa - smije se Vjeran i pokazuje nam sliku s bivšim hrvatskim izbornikom.</p>